Стары Новы год не ўмее сыходзіць ціха, па-англійску, асабліва калі гаворка ідзе пра Агністага Пеўня. “Сыходзіць – дык з музыкай!” – “пракукарэкаў” ён надыходзячаму маладому, 2018-му, і той зладзіў яму шыкоўныя праводзіны: у мінулую суботу ў Пружанах прайшоў традыцыйны парад Дзедаў Марозаў. З гучнай музыкай, вясёлымі песнямі, гарачымі танцамі і далёка не зімовым запалам, пагасіць які не ўдалося нават моцнаму дажджу са снегам. На Пружаншчыне быў адкрыты сезон навагодніх гулянняў. Некалькі дзясяткаў пар галоўных герояў, Дзедаў Марозаў і Снягурак, з усіх клубных устаноў культуры раёна і гарадскіх школ сабраліся са сваёй світай каля палацыка, галоўнай рэзідэнцыі пружанскага Дзеда Мароза, каб даказаць сваю гатоўнасць несці людзям цуды і святочны настрой. Пад гучныя апладысменты дзяцей і дарослы